CELEX: 32008R0721
Language: da
Date: 2008-07-25 00:00:00
Title: Kommissionens forordning (EF) nr. 721/2008 af 25. juli 2008 om godkendelse af et præparat af bakterien Paracoccus carotinifaciens , der er rig på røde carotenoider, som fodertilsætningsstof (EØS-relevant tekst)

26.7.2008   
            
            
               DA
            
            
               Den Europæiske Unions Tidende
            
            
               L 198/23
            
         
      KOMMISSIONENS FORORDNING (EF) Nr. 721/2008
   af 25. juli 2008
   om godkendelse af et præparat af bakterien Paracoccus carotinifaciens, der er rig på røde carotenoider, som fodertilsætningsstof
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af det i bilaget til nærværende forordning opførte præparat. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i tilsætningsstofkategorien »sensoriske tilsætningsstoffer« af præparatet af tørrede, dræbte celler af bakterien Paracoccus carotinifaciens (NITE SD 00017), der er rig på røde carotenoider, som tilsætningsstof til foder til laks og ørreder.
            
         
               (4)
            
            
               Den Europæiske Fødevaresikkerhedsautoritet (EFSA) konkluderede i sin udtalelse af 18. september 2007, at det pågældende præparat af tørrede, dræbte celler af bakterien Paracoccus carotinifaciens (NITE SD 00017), der er rig på røde carotenoider, ikke har skadelige virkninger på dyrs eller menneskers sundhed eller på miljøet, og at det påvirker animalske produkters egenskaber positivt (2). Det blev endvidere konkluderet, at det pågældende præparat ikke udgør nogen anden risiko, der i henhold til artikel 5, stk. 2, i forordning (EF) nr. 1831/2003 ville udelukke en godkendelse. EFSA har fremsat en anbefaling om maksimalgrænseværdierne for restkoncentrationer. EFSA mener ikke, at der er behov for særlige krav vedrørende overvågning, efter at præparatet er bragt i omsætning. I udtalelsen gennemgås ligeledes den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
            
         
               (5)
            
            
               Vurderingen af præparatet viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »sensoriske tilsætningsstoffer« og den funktionelle gruppe »a ii) farvestoffer; stoffer, der, når dyr fodres hermed, giver animalske fødevarer en farve«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. juli 2008.
      
         
            På Kommissionens vegne
         
         Androulla VASSILIOU
         
         
            Medlem af Kommissionen
         
      
   
   
      (1)  EUT L 268 af 18.10.2003, s. 29. Ændret ved Kommissionens forordning (EF) nr. 378/2005 (EUT L 59 af 5.3.2005, s. 8).
   
      (2)  Udtalelse afgivet på Europa-Kommissionens foranledning af Ekspertpanelet for Tilsætningsstoffer og Produkter eller Stoffer, der Anvendes i Foder, om sikkerheden og effektiviteten ved Panaferd-AX (bakterien Paracoccus carotinifaciens, der er rig på røde carotenoider) som tilsætningsstof til foder til laks og ørreder. EFSA Journal (2007) 546, s. 1-30.
   
      BILAG
      
                  Tilsætningsstoffets identifikationsnummer
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Maksimalgrænseværdier for restkoncentrationer (MRL) i de relevante animalske fødevarer
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  Kategori: sensoriske tilsætningsstoffer. Funktionel gruppe: farvestoffer; stoffer, der, når dyr fodres hermed, giver animalske fødevarer en farve
               
            
                  2a(ii)167
               
               
                  Bakterien Paracoccus carotinifaciens, der er rig på røde carotenoider
               
               
                  
                               
                           
                           
                              
                                 Aktivstoffer:
                              
                              
                                           
                                       
                                       
                                          Astaxanthin (C40H52O4, CAS-nr.: 472-61-7)
                                       
                                    
                                           
                                       
                                       
                                          Adonirubin (C40H52O3, 3-Hydroxy-beta,beta-caroten-4,4′-dion, CAS-nr.: 511-23801)
                                       
                                    
                                           
                                       
                                       
                                          Canthaxanthin (C40H52O2, CAS-nr.: 514-78-3)
                                       
                                    
                        
                               
                           
                           
                              
                                 Tilsætningsstoffets sammensætning:
                              
                              Præparat af tørrede, dræbte celler af Paracoccus carotinifaciens (NITE SD 00017) indeholdende:
                              
                                          —
                                       
                                       
                                          20-23 g/kg astaxanthin
                                       
                                    
                                          —
                                       
                                       
                                          10-15 g/kg adonirubin
                                       
                                    
                                          —
                                       
                                       
                                          3-5 g/kg canthaxanthin
                                       
                                    
                        
                               
                           
                           
                              
                                 Analysemetoder:
                              
                              Normalfaset højtryksvæskekromatografi (HPLC) i kombination med ultraviolet/synligt lysdetektering (UV/VIS) til bestemmelse af astaxanthin, adonirubin og canthaxanthin i foderstoffer og fiskevæv (1)
                              
                           
                        
               
                  Laks, ørreder
               
               
                  —
               
               
                  —
               
               
                  100
               
               
                  
                              1.
                           
                           
                              Maksimumsindholdet udtrykkes som summen af astaxanthin, adonirubin og canthaxanthin.
                           
                        
                              2.
                           
                           
                              Må først anvendes fra og med seksmånedersalderen eller fra en vægt på 50 g.
                           
                        
                              3.
                           
                           
                              Det er tilladt af blande tilsætningsstoffet med astaxanthin eller canthaxanthin, forudsat at den samlede sumkoncentration af astaxanthin, adonirubin og cantaxanthin fra andre kilder ikke overstiger 100 mg/kg i fuldfoder.
                           
                        
               
                  For laks: 10 mg/kg for summen af adonirubin og canthaxanthin/kg muskel (vådt væv)
                  For ørreder: 8 mg/kg for summen af adonirubin og canthaxanthin/kg muskel (vådt væv)
               
               
                  15.8.2018
               
            
         (1)  Nærmere oplysninger om analysemetoderne findes på EF-referencelaboratoriets hjemmeside: www.irmm.jrc.be/crl-feed-additives